120 Službeni list Europske unije 15/Sv. 1 32001R2592 29.12.2001. SLUŽBENI LIST EUROPSKIH ZAJEDNICA L 345/25 UREDBA KOMISIJE (EZ) br. 2592/2001 od 28. prosinca 2001. o dodatnim zahtjevima u pogledu dostave informacija i ispitivanja za proizvođače ili uvoznike određenih prioritetnih tvari u skladu s Uredbom Vijeća (EEZ) br. 793/93 o procjeni i kontroli rizika od postojećih tvari KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Uredbu Vijeća (EEZ) br. 793/93 od 23. ožujka 1993. o procjeni i kontroli rizika od postojećih tvari ('), a posebno njezin članak 10. stavak 2., budući da: (1) — Države članice kojima je na temelju Uredbe (EEZ) br. 793/93 o određenim prioritetnim tvarima koje se podvrgavaju procjeni rizika dodijeljena uloga izvjestite- ljica, izvršile su procjenu informacija koje su im u vezi s tim prioritetnim tvarima dostavili proizvođači ili uvoz- nici. Nakon savjetovanja s tim proizvođačima i uvozni- cima izvjestiteljice su utvrdile da je za potrebe procjene rizika potrebno od tih proizvođača i uvoznika zatražiti da dostave dodatne informacije i/ili provedu dodatna ispi- tivanja. (2) _ Proizvođači i uvoznici su provjerili mogu li se informa- cije koje su potrebne za procjenu predmetnih tvari dobiti od prijašnjih proizvođača ili uvoznika tih tvari, u skladu s člankom 10. stavkom 5. Uredbe (EEZ) br. 793/93. Proiz- vođači i uvoznici također su provjerili, uz savjetovanje s državama članicama izvjestiteljicama, da se ispitivanja koja se provode na životinjama ne mogu zamijeniti ni ograničiti korištenjem drugih metoda. (3) — Države članice izvjestiteljice obavijestile su Komisiju da je od proizvođača i uvoznika tih tvari potrebno zahtijevati dodatne informacije i ispitivanja. (4) — Države članice izvjestiteljice dostavile su Komisiji proto- kole o zahtijevanim dodatnim ispitivanjima. (5) — Članak 12. stavak 3. Uredbe (EEZ) br. 793/93 predviđa da u slučaju kada nekoliko proizvođača ili uvoznika proizvodi ili uvozi neku tvar kao takvu ili u pripravku, dodatno ispitivanje može provesti jedan proizvođač| uvoznik koji djeluje u ime ostalih proizvođača ili uvoz- nika. U tom slučaju ostali proizvođači ili uvoznici trebaju uputiti na provedena ispitivanja i pravedno te ravno- pravno sudjelovati u troškovima. (6) — Odredbe ove Uredbe u skladu su s mišljenjem Odbora uspostavljenog člankom 15. Uredbe (EEZ) br. 793/93, DONIJELA JE OVU UREDBU: Članak 1. Proizvođač(i) i uvoznik(-ci) tvari navedenih u Prilogu ovoj Uredbi, koji su dostavili informacije u skladu sa zahtjevima članaka 3., 4., 7. i 9. Uredbe (EEZ) br. 793/93, dostavljaju informacije i provode ispitivanja koja su navedena u Prilogu ovoj Uredbi te dostavljaju relevantne rezultate državama člani- cama izvjestiteljicama. Ispitivanja se provode prema protokolima koje su navele države članice izvjestiteljice. Rezultati se dostavljaju u roku utvrđenom u Prilogu. Članak 2. Ova Uredba stupa na snagu dvadesetog dana od dana objave u Službenom listu Europskih zajednica. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 28. prosinca 2001. (!) SL L 84, 5.4.1993., str. 1. Za Komisiju Margot WALLSTROM Članica Komisije